Suchinthana/ta-wikipedia huggingface dataset:
பாக்கா

பாக்கா; (ஆங்கிலம்: Paka; மலாய்: Paka) என்பது மலேசியா, திராங்கானு மாநிலத்தில், டுங்குன் மாவட்டத்தில் (Dungun District) உள்ள ஒரு நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து தெற்கில் 134 கி.மீ.; கோலா டுங்குன் (Kuala Dungun) நகரில் இருந்து 22 கி.மீ. தெற்கில் உள்ளது.

இந்த கிராமப்புற நகரம் தென் சீனக் கடல் கரையோரத்தில் கெர்த்தே நகரத்திற்கு வடக்கில் அமைந்துள்ளது. இது ஒரு சிறிய மீன்பிடி கிராமம் ஆகும். கடற்கரை மட்டும் இல்லாமல் இருந்தால்; மர வீடுகள், ஒரு படகு துறை மற்றும் சில மீன்பிடி படகுகளைக் கொண்ட ஒரு பொதுவான மீன்பிடி கிராமமாகவே இருந்து இருக்கும்.

ஆனால், இப்போது நிலைமை மாறிவிட்டது. அருகில் இருக்கும் கெர்த்தே நகரின் பெட்ரோலிய சுத்திகரிப்பு ஆலைகளின் செயல்பாடுகளினால் (Natural Gas Activity) பாக்கா கிராமம் துரிதமாக வளர்ச்சி பெற்று வருகிறது.

பொது

பாக்கா ஆமைகள் சரணாலயம்

இயற்கைக்கான உலகளாவிய நிதியத்தின் (World Wide Fund for Nature) (WWF) ஆமைகள் சரணாலயம் (WWF Turtle Sanctuary Paka) பக்காவிற்கு அருகில் செயல்படுகிறது. பாக்கா ஆமைகள் சரணாலயத்தை மலேசியாவின் கடலாமை பாதுகாப்பு சங்கம் (Turtle Conservation Society of Malaysia)  (TCS) கண்காணித்து வருகிறது. 

இந்தச் சங்கம் 2011-இல் நிறுவப்பட்டது. இது மலேசியாவில் நன்னீர் ஆமைகளைப் பாதுகாப்பதற்காக உருவாக்கப்பட்ட முதல் அரசு சாரா; இலாப நோக்கமற்ற அமைப்பாகும்.

கடல் ஆமைகள்

மலேசியாவில் குறைநது வரும் கடலாமைகள் (Sea Turtles) மற்றும் நன்னீர் ஆமைகள் (Freshwater Turtles) ஆகியவற்றின் எண்ணிக்கையை மீட்டெடுப்பதே இந்தச் சங்கத்தின் நோக்கமாகும். சூலை முதல் அக்டோபர் வரையிலான மாதங்களில் கடல் ஆமைகள் முட்டையிடும் பருவம் உச்சமாக இருக்கும். கடல் ஆமைகள் எப்போதும் சூரியன் மறைந்த பிறகு முட்டைகள் இடுவதற்காக கடற்கரைகளுக்கு வரும். 

கடலாமைகளைப் பார்க்க வரும் பார்வையாளர்கள் மென்மையாகப் பேச வேண்டும்; அத்துடன் பிரகாசமான ஒளி; கடல் ஆமைகளுக்கு இடையூறு விளைவிக்கும் என்பதால், பார்வையாளர்கள் பிரகாசமான ஒளி விளக்குகளைப் பயன்படுத்துவதற்கு தடைசெய்யப்பட்டு உள்ளது.

பெட்ரோலியம் பதப்படுத்தும் ஆலைகள்

கெர்த்தே நகரில் (Kerteh Town) பெட்ரோலியம் பதப்படுத்தும் ஆலைகளை (Petroleum Processing Plants) இரவு நேரத்தில் கடந்து செல்வது ஓர் அற்புதமான அனுபவம் என்று சொல்லப்படுகிறது. 

வானத்தின் நடுவில் ஒரு விண்மீன் நகரம் (Star City in the Middle Sky) தோன்றுவது போல, பிரகாசமாக ஒளிரும் மிகப்பெரிய சுத்திகரிப்பு ஆலை (Huge Refinery Plant) கெர்த்தே நகரில் உள்ளது. ஒரு வெற்று நிலத்தில் திடீரென்று ஒரு விண்மீன் தோன்றுவது போல காட்சிகள் அமைகின்றன என்றும் சொல்லப்படுகிறது.

சுல்தான் இசுமாயில் மின் நிலையம்

மலேசியாவின் மிகப்பெரிய மின் உற்பத்தி நிலையமான சுல்தான் இசுமாயில் மின் நிலையம் (Sultan Ismail Power Station) கெர்த்தே நகரில் உள்ளது. அதனால் பாக்கா நகரமும் பிரபலமாக அறியப்படுகிறது. இந்த மின் நிலையம், தேசிய மின் நிறுவனமான தெனகா நேசனல் (Tenaga Nasional) மூலம் நடத்தப்படுகிறது. 

எரிசக்தி துறைக்குச் சேவை செய்யும் ஏராளமான வெளிநாட்டினர் மற்றும் புலம்பெயர் வெளிநாட்டினர் பாக்கா நகரில் வசிக்கின்றனர். 2013-ஆம் ஆண்டில், மலேசியாவில் அதிக வாழ்க்கைச் செலவைக் கொண்ட மூன்றாவது இடமாக பாக்கா இடம்பெற்று உள்ளது.

கடலாமைகள் காட்சியகம்

மேற்கோள்கள்

மேலும் காண்க
 டுங்குன் மாவட்டம் 
 கோலா டுங்குன் 
 தென்சீனக் கடல்

வெளி இணைப்புகள் 
 

மலேசிய நகரங்கள்‎
திராங்கானு மாநில நகரங்கள்
தாதர் சட்டமன்ற தொகுதி

தாதர் பாராளுமன்ற தொகுதி இந்திய நாட்டின் மகாராட்டிரா பாராளுமன்ற தொகுதிகளில் ஒன்றாகும். இது  தென் மத்திய மும்பை மக்களவைத் தொகுதியின் ஒரு பகுதியாக இருந்தது. தாதர் தொகுதி 2004 ஆம் ஆண்டு தேர்தல்கள் வரை இருந்தது. பின்னர் அது 2008 ஆம் ஆண்டு மாகிம் தொகுதியுடன் இணைக்கப்பட்டது.

பாராளுமன்ற உறுப்பினர்கள்

தேர்தல் முடிவுகள்

1962 பாராளுமன்ற தேர்தல் 
 பிரகலாத் கேசவ் அத்ரே (சுயேச்சை) : 22,469 வாக்குகள் 
 திரிம்பக் ராமச்சந்திர நரவானே (இந்திய தேசிய காங்கிரசு) : 21843

1985 பாராளுமன்ற தேர்தல் 
 சராயு சி. தாக்கூர் (இந்திய தேசிய காங்கிரசு) : 18,134 வாக்குகள் 
 சுதிர் சோசி (சிவசேனா) : 14,872 வாக்குகள்

1995 பாராளுமன்ற தேர்தல் 
 மனோகர் கசானன் சோசி (ச்வச்சதா கி சேவா) : 58,901 வாக்குகள் 
 சராயு கோவிந்த் தாக்கூர் (இந்திய தேசிய காங்கிரசு) : 20,482 வாக்குகள்

மேற்கோள்கள் 

மும்பை மாவட்டம்
மகாராட்டிர சட்டமன்றத் தொகுதிகள்
இட்டெர்பியம்(III) அசிட்டேட்டு

இட்டெர்பியம்(III) அசிட்டேட்டு (Ytterbium(III) acetate) Yb(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற படிகங்களாக உருவாகும் இச்சேர்மம் தண்ணீரில் கரையக்கூடியதாகவும் நீரேற்றுகளை உருவாக்கக்கூடியதாகவும் உள்ளது.

இயற்பியல் பண்புகள்
இட்டெர்பியம் படிகங்களாக உருவாகும். தண்ணீரில் எளிதில் கரையும். இதன் நீரேற்றுகள்  Yb(CH3COO)3·nH2O வடிவில் உள்ளன. இங்குள்ள n= 1, 4, 6 என்ற மதிப்புகள் கொண்டதாகும்.

பயன்கள்
இட்டெர்பியம்(III) அசிட்டேட்டை சில ஒளிரும் பொருள்களை தயாரிப்பதற்கான மூலப்பொருளாகப் பயன்படுத்தலாம். இதேபோல சில குறிப்பிட்ட கரிம வேதியியல் தொகுப்பு வினைகளில் இதை வினையூக்கியாகவும் பயன்படுத்தலாம்.

மேற்கோள்கள்

இட்டெர்பியம்(III) சேர்மங்கள்
அசிட்டேட்டுகள்
நரேந்திர குமார்

'கர்னல் நரேந்திர குமார் (Colonel 'Narendra Kumar), (பிறப்பு: 8 டிசம்பர் 1933 - 31 டிசம்பர் 2020) ஒரு இந்தியத் தரைப்படை அதிகாரியும் மற்றும் மலையேற்ற வீரரும் ஆவார். அவர் இமயமலை, காரகோரம் மற்றும் பிர் பாஞ்சல் மலைத்தொடர்களில் தனது மலையேற்றங்களுக்குப் பெயர் பெற்றவர்.சியாச்சின் பனி மலையில் இவர் மேற்கொண்ட உளவு முயற்சிகளால், 1984ம் ஆண்டில் இந்திய இராணுவம் மேற்கொண்ட மேகதூது நடவடிக்கையால் இந்திய இராணுவம் சியாச்சின் பனிப்பாறையின் முன்னோக்கி நிலைகளை பாகிஸ்தானிடமிருந்து மீட்டெடுத்தது. 1965ல் முதல் இந்திய எவரெஸ்டு மலையேற்றக் குழுவினருக்கு நரேந்திர குமார் துணைத்தலைவராக செயல்பட்டார்.

இராணுவ வாழ்க்கை மற்றும் மலையேறுதல்
நரேந்திர குமார் 1950ல் இந்தியத் தரைப்படையில் அதிகாரியாக சேர்ந்து, தேராதூனில் உள்ள இந்திய இராணுவ அகாதமியில் பயிற்சி பெற்றார். பயிற்சி காலத்தில் தனக்கு மூத்தவரான சுனித் பிரான்சிஸ் ரோட்ரிக்ஸ் மற்றும்  அகாதமியின் தலைமைத் தளபதிக்கு எதிரான குத்துச்சண்டைப் போட்டியில் வென்றதால் காளை எனப்பெயர் எடுத்தார்.[5][10] இராணுவ அகாதமியில் பயிற்சி முடித்த நரேந்தி குமார் இந்திய இராணுவத்தின் குமாவோன் ரைபிள்ஸ் பிரிவில் 6 சூன் 1954 அன்று இரண்டாவது லெப்டினண்டாக நியமிக்கப்பட்டார்.  6 சூன் 1956ல் லெப்டினண்டாக பதவி உயர்வு பெற்றார். இப்பபடைப்பிரிவில் இவர் பணியாற்றிய காலத்தில், அவர் குளிர்கால விளையாட்டு மற்றும் மலையேற்றப் போட்டிகளில் பங்கெடுத்தார்.

1958ம் ஆண்டில், டார்ஜிலிங்கில் உள்ள இமயமலை மலையேற்றப் பயிற்சி நிறுவனத்தில் டென்சிங் நோர்கேயின் கீழ் மலையேற்றப் பயிற்சியை முடித்தார்.

பெற்ற விருதுகள்

இராணுவ விருதுகள்
போர் இல்லாத அமைதிக் காலத்தில் இந்திய இராணுவத்திற்கு வழங்கப்படும் கீழ் கண்ட பதக்கங்களை நரேந்திர குமார் பெற்றார்.
 பரம் விசிட்ட சேவா பதக்கம்
 கீர்த்தி சக்கரா
 அதி விசிட்ட சேவா பதக்கம்

விளையாட்டு விருதுகள்
 அருச்சுனா விருது (சிறந்த மலையேற்ற வீரர்)

குடிமை விருதுகள்
 பத்மசிறீ

எழுதிய நூல்கள் 
 Col N. Kumar (1981). Teram Kangri II Expedition. The Himalayan Journal (Vol.37)
 Col N. Kumar (1983). The Indian Army Expedition To The Eastern Karakoram, 1981. The Himalayan Journal (Vol.39)
 Kumar, Narinder; Malhotra, Kapil; Pasricha, Ram Nath (1987). Kamet east, Kamet west: the Kumaoni Expedition. New Delhi, India: Vision Books. .

உசாத்துணை

ஆதாரங்கள்

வெளி இணைப்புகள் 

Official tweets from the Twitter account of the Indian Army (adgpi) and Prime Minister of India on 31 December 2020 on the death of Kumar.

1933 பிறப்புகள்
2020 இறப்புகள்
இந்தியப் படைத்துறையினர்
பஞ்சாபி மக்கள்
இந்திய மலையேற்ற வீரர்கள்
எவரெஸ்ட் மலையேறியோர்
ஐசியசு

ஐசியசு (Icius) என்பது 1876ஆம் ஆண்டில் யூஜின் சைமன் என்பவரால் விவரிக்கப்பட்ட குதிக்கும் சிலந்தி பேரினமாகும். இது அரேனே வரிசையில், சால்டிசிடே குடும்பத்தைச் சேர்ந்தது.

பரவல் 
ஐசியசு கிட்டத்தட்டப் பரவலாகக் காணப்படும் பேரினமாகும். இது ஐரோப்பா (முக்கியமாக பெல்ஜியம், குரோவாசியா, பிரான்சு, ஜெர்மனி, இத்தாலி, கிரேக்கம், போலந்து, உருமேனியா, போர்ச்சுகல், தெற்கு உருசியா, சுலோவீனியா, சுவிட்சர்லாந்து, எசுப்பானியா மற்றும் நெதர்லாந்து), ஆசியா,  ஆப்பிரிக்கா மற்றும் மத்திய மற்றும் தென் அமெரிக்காவில் (ஒரு சிற்றினம், ஐசியசு பலிடுலுசுமைக்குரோனீசியாவில் மட்டுமே உள்ளது).

சிற்றினங்கள் 
நவம்பர் 2021 நிலவரப்படி, உலக சிலந்தி பட்டியல் பின்வரும் சிற்றினங்களை ஐசியசு பேரினத்தில் பட்டியலிடுகிறது:

 ஐசியசு அப்னார்மிசு தேனீசு, 1958 – ஆப்கானித்தான்
 ஐசியசு அல்போடெர்மினசு (கேலேப், 2014) - இந்தியா, நேபாளம்
 ஐசியசு பேம்போ காவோ & லி, 2016 - சீனா
 ஐசியசு பிலோபசு யாங் & டாங், 1996 - சீனா
 ஐசியசு புருனெல்லி கபோரியாக்கோ, 1940 - எத்தியோப்பியா
 ஐசியசு செர்வினசு சைமன், 1878 - ரஷ்யா
 ஐசியசு கன்ஜெனர் சைமன், 1871 - மேற்கு மத்தியதரைக் கடல்
 ஐசியசு கிராசிப்ஸ் சைமன், 1868 – ஸ்பெயின், அல்ஜீரியா, துனிசியா
 ஐசியசு டெண்ட்ரிபாண்டோயிடுசு இசுட்ராண்டு, 1909 – தென்னாப்பிரிக்கா
 ஐசியசு டெசர்டோரம் சைமன், 1901 - தென்னாப்பிரிக்கா
 ஐசியசு பேகி (லெஸர்ட், 1925) - தான்சானியா
 ஐசியசு கிளௌகோகிரசு (தோரெல், 1890) - சுமத்ரா
 ஐசியசு கிராசி (பெர்லாண்ட் & மில்லட், 1941) – மலாவி, நைஜீரியா, காங்கோ மக்களாட்சிக் குடியரசு, கென்யா
 ஐசியசு கேமாடசு (சி. எல். கோச், 1846) - பேலியார்டிக்
 ஐசியசு இல்டெபானசு சேம்பர்லின், 1924 – மெக்சிகோ
 ஐசியசு இன்ஹோனெசுடசு கீசர்லிங், 1878 - உருகுவே
 ஐசியசு இன்சோலிடசு (வெசோலோவ்ஸ்கா, 1999) - நைஜீரியா, தென் ஆப்பிரிக்கா
 ஐசியசு இன்சொலிடசு அலிகாடா & கேண்டாரிலா, 1994 – அல்ஜீரியா
 ஐசியசு குமாரியே கேலப், 2017 – இந்தியா
 ஐசியசு லேமடசு உண்டர்லெச், 2011 – போர்த்துகல், இத்தாலி
 ஐசியசு பிட்டானென்சிசு வெசோலோவ்சுகா, 2011 - கென்யா
 ஐசியசு மினிமசு வெசோலோவ்சுகா & தோமாசிவிச், 2008 – எத்தியோப்பியா
 ஐசியசு நைஜர் பெல்லே & சைதோ, 1933 – கூரில் தீவுகள்
 ஐசியசு நைகிரிகாடசு வெசோலோவ்சுகா & கேடாட், 2009 – தென்னாப்பிரிக்கா
 ஐசியசு ஓசிலேடசு பாவேசி, 1883 – கிழக்கு ஆப்பிரிக்கா
 ஐசியசு ஒல்கோமெய் வெசோலோவ்சுகா & A. ரசல்சு-சுமித், 2011 – நைஜீரியா
 ஐசியசு பாலிடூலசு நக்காட்சூதி, 1943 – மைக்ரோனேஷியா
 ஐசியசு பெக்குலாரிசு வெசோலோவ்சுகா & தோமாசிவிச், 2008 – எத்தியோப்பியா
 ஐசியசு புல்செல்லசு கேடட் & வெசோலோவ்சுகா, 2011 – தென்னாப்பிரிக்கா
 ஐசியசு செப்பரேடசு பேங்சு, 1903 - லா எசுப்பானியோலா
 ஐசியசு சிமோனி அலிகேடா & கேண்டாரெல்லா, 1994 – அல்ஜீரியா
 ஐசியசு ஸ்டீலீ லாங்குன்னவ், 2004 – சூடான், கென்யா, உகாண்டா
 ஐசியசு சபினெர்மிஸ் சைமன், 1937 - மத்திய தரைக்கடல், ஜெர்மனி, ஹங்கேரி, ருமேனியா . அமெரிக்காவில் அறிமுகப்படுத்தப்பட்டது
 ஐசியசு டெச்டாசீயோலின்னேடசு (லூகாஸ், 1846) - அல்ஜீரியா
 ஐசியசு துக்கராமி பிரஜாபதி, கும்பர், காலேப், சனாப் & கம்போஜ், 2021 – இந்தியா
 ஐசியசு விக்ரம்பத்ராய் பிரஜாபதி, மலாமேல், சுதிகுமார் & செபாஸ்டியன், 2018 – இந்தியா
 ஐசியசு யாதோஜெனிசு கியூ  2001 – சீனா

மேற்கோள்கள் 

 சைமன், 1876 - Les arachnides de France, Paris, vol.3, p. 1-364

வெளி இணைப்புகள் 

 I. ஹாமடஸின் புகைப்படம் 
 ஐ. ஹாமடஸ் மற்றும் ஐ. சப்நெர்மிஸின் புகைப்படங்கள் 
 விலங்கினங்கள் ஐரோப்பா
 பயோலிப்

கணுக்காலி பேரினங்கள்
சிலந்திகள்
கோலா திராங்கானு மாவட்டம்

கோலா திராங்கானு மாவட்டம் (ஆங்கிலம்: Kuala Terengganu District; மலாய்: Daerah Kuala Terengganu; சீனம்: 瓜拉登嘉楼县; ஜாவி: كوالا ترڠڬانو‎) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.

இந்த மாவட்டத்தின் வடக்கிலும் மேற்கிலும் கோலா நெருசு மாவட்டம் (Kuala Nerus District), தெற்கில் மாராங் மாவட்டம் (Marang District); மற்றும் கிழக்கில் தென்சீனக் கடல் (South China Sea), திராங்கானு ஆறு (Terengganu River) ஆகியவை எல்லைகளாக உள்ளன. இந்த மாவட்டத்தின் தலைநகரம் கோலா திராங்கானு (Kuala Terengganu) ஆகும்.

கோலா திராங்கானு மாவட்டம் பரப்பளவில் மிகச் சிறியது. ஆனால், நகரப் பகுதியை உள்ளடக்கிய கோலா நெருசு மாவட்டத்தையும் சேர்த்து அதிக மக்கள் தொகையைக் கொண்டது. 2010-ஆம் ஆண்டுக் கணக்கெடுப்பின்படி இதன் மக்கள்தொகை 406,317.

பொது

நிர்வாகப் பிரிவுகள் 

கோலா திராங்கானு மாவட்டம் 20 முக்கிம்கள் (Mukim) எனும் துணை மாவட்டங்களாகப் பிரிக்கப்பட்டுள்ளது:

 அத்தாசு தோல் (Atas Tol)
 பண்டார் (Bandar)
 பத்து பூரோக் (Batu Buruk)
 பெலேரா (Belara)
 புக்கிட் பெசார் (Bukit Besar)
 சாபாங் தீகா (Cabang Tiga)
 செனெரிங் (Cenering)
 குளுகோர் கெடாய் (Gelugur Kedai
 குளுகோர் ராஜா (Gelugur Raja)
 கெப்போங் (Kepung)
 கோலா ஈபாய் (Kuala Ibai)
 குபாங் பாரிட் (Kubang Parit)
 லோசோங் (Losong)
 மனீர் (Manir
 பாலோ (Paluh)
 பெங்காடாங் பூலோ (Pengadang Buluh)
 புலாவ் புலாவ் (Pulau-pulau)
 ரெங்காசு (Rengas)
 செராடா (Serada)
 தோக் சமால் (Tok Jamal)

கோலா திராங்கானு

திராங்கானு மாநிலத்தின் நிர்வாகத் தலைநகரமாகவும்; அரசத் தலைநகரமாகவும் கோலா திராங்கானு விளங்குகிறது. இந்த நகரத்திற்கு 2008 சனவரி 1-ஆம் தேதி கரையோர மரபுரிமை நகரம் எனும் பெயருடன் மாநகரத் தகுதி வழங்கப்பட்டது.

இந்த நகரம், திராங்கானு மாநிலத்தின் முக்கியமான அரசியல், பொருளாதார மையமாக இருப்பதுடன், மாநிலத்தின் பல சுற்றுலா மையங்களுக்கான நுழைவாயிலாகவும் உள்ளது. இந்த நகரத்தில் உள்ள கம்போங் சீனா, பசார் பெசார் கெடாய் பாயாங் (Pasar Besar Kedai Payang), திராங்கானு மாநில அருங்காட்சியகம் (Terengganu State Museum), பத்து பூரோக் கடற்கரை (Batu Buruk Beach) போன்றவை சுற்றுலாப் பயணிகளைக் கவரும் இடங்களாக உள்ளன.

பண்பாட்டுக் கலப்புகள்

நனீனத்துவமும், வளர்ச்சியும் இந்த நகரத்தையும் விட்டுவைக்கவில்லை. எனினும், கோலா திராங்கானு நகரம் ஒரு துறைமுகமாக ஒரு நீண்ட வரலாற்றைக் கொண்டது. அதனால் ஏற்பட்ட  பிற பண்பாட்டுக் கலப்புடன், வலுவான மலாய்ச் செல்வாக்கை இன்னும் தக்கவைத்து வருகிறது.

திராங்கானு பற்றிய குறிப்புகள் காணப்படும் மிகப் பழைய மூலங்களுள் சீன வரலாற்று மூலங்களும் அடங்கும். சுயி அரச மரபு (Sui dynasty) காலத்தைச் சேர்ந்த சீன எழுத்தாளர் ஒருவரின் குறிப்பு; தான்-தான் (Tan-Tan) என்னும் அரசு; சீனாவுக்குத் திறை செலுத்தியதாகக் கூறுகிறது. இந்தத் தான்-தான் அரசு திராங்கானு நிலப்பகுதிக்கு உட்பட்ட ஓர் இடத்தில் அமைந்து இருந்ததாகவும் கூறப் படுகிறது.

மேற்கோள்கள்

வெளி இணைப்புகள் 

மலேசியாவின் மாவட்டங்கள்‎
திராங்கானு மாவட்டங்கள்
மாராங் மாவட்டம்

மாராங் மாவட்டம் (ஆங்கிலம்: Marang District; மலாய்: Daerah Marang; சீனம்: 马江县; ஜாவி: ماراڠ) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும். 

இந்த மாவட்டத்தின் வடக்கில் கோலா நெருசு மாவட்டம் (Kuala Nerus District); கோலா திராங்கானு மாவட்டம் (Kuala Terengganu District); தெற்கில் டுங்குன் மாவட்டம் (Dungun District); மேற்கில் உலு திராங்கானு மாவட்டம் (Hulu Terengganu District) மற்றும் கிழக்கில் தென்சீனக் கடல் (South China Sea) ஆகியவை எல்லைகளாக உள்ளன. இந்த மாவட்டத்தின் தலைநகரம் மாராங் ('Marang) ஆகும்.

சொல் பிறப்பியல்

மாராங் மாவட்டத்தின் பெயர்த் தோற்றம், இந்தப் பகுதியில் முதலில் குடியேறியவர்களில் ஒருவரான மா (Ma) என்ற ஒருவரின் பெயரில் இருந்து மட்டுமே அறியப்படுகிறது. உலர்ந்த கடல் பொருட்களின் சீன தொழில்முனைவோராக இருந்தார் என்றும்; ராங் (rang) எனும் அடுக்குத் தட்டுகளைப் பயன்படுத்தி கடல் பொருட்களை உலர வைத்தார் என்றும் காரணம் சொல்லப்படுகிறது.

மாராங்கில் இருந்த அனைத்து அடுக்குத் தட்டுகளுக்கும் அந்த சீன வணிகர் சொந்தக்காரராக இருந்ததால் அந்த இடத்திற்கு மாராங் என்று பெயர் வந்ததாகவும் சொல்லப்படுகிறது.

 வரலாறு 

மாராங்கின் நிர்வாக வரலாறு, திராங்கானுவின் ஒன்பதாவது சுல்தான் பாகிண்டா ஓமார் (Baginda Omar) (1839-1876) ஆட்சியில், மாராங் நதிக்கரை மாவட்டங்களை (Riverine Districts) ஆளும் பிரபுக்களின் (Governing Nobles) நியமனத்துடன் தொடங்கியது. அந்தக் காலக்கட்டத்தில், சுல்தானக உயர் அதிகாரியாக இருந்தவர் சுல்தானின் சார்பாக வரி வசூல் செய்வது; மற்றும் வருவாயை நிர்வகிக்கும் பொறுப்புகளை வகிக்கத் தொடங்கினார். 

அதற்கு முன்பு, வரி வசூலிக்கும் அதிகாரம் கிராமத் தலைவர்களின் (Village Heads) கைகளில் இருந்தது; பின்னர் இவர்களுக்கு கிராம அளவிலான நிர்வாகத்திற்கு மட்டுமே பொறுப்பு வழங்கப்பட்டது. புதிய நிர்வாக முறையினால் வரி மற்றும் வருவாய் வசூலைப் பெரிதும் மேம்படுத்தியது; மற்றும் உள்ளூர் நிர்வாகத்தின் செயல்திறனையும் அதிகரிக்கச் செய்தது.

பொது
 நிர்வாகப் பிரிவுகள் 

மாராங் மாவட்டம் 8 முக்கிம்கள் (Mukim) எனும் துணை மாவட்டங்களாகப் பிரிக்கப்பட்டுள்ளது:

 செரோங் (Jerung)
 புலாவ் கெராங்கா (Pulau Kerengga)
 ருசிலா (Rusila)
 பெங்காலான் பெராங்கான் (Pengkalan Berangan)
 பண்டார் மாராங் (Marang)
 புக்கிட் பாயோங் (Bukit Payong )
 அலோர் லிம்பாட் (Alor Limbat)
 மெர்ச்சாங் (Merchang)

பிரித்தானிய நிர்வாகம்

1912-ஆம் ஆண்டில், மாவட்ட நிர்வாகம் மாவட்ட அதிகாரிகளின் (District Officers) நிர்வாகத்திற்குள் மாற்றப்பட்டது. மாராங் மாவட்ட அலுவலகக் கட்டடம் (Marang District Office Building) 1915-இல் மாராங்கில் கட்டப்பட்டது. இருப்பினும், 1923-இல், சுல்தான் சுலைமான் பத்ருல் ஆலம் சா (Sultan Sulaiman Badrul Alam Shah) (1920-1942) ஆட்சியின் போது, பிரித்தானிய ஆலோசகர், ஜே.எல். அம்பெரிசு (British Adviser, J.L. Humpherys), மாவட்ட அளவில் மறுசீரமைப்பு செய்தார். 

நதியோர மாவட்டங்கள் அகற்றப்பட்டு, மூன்று சார்புநிலை நிர்வாகங்களாக (Dependencies) மாற்றப்பட்டன. ஒவ்வொரு சார்புநிலை நிர்வாகமும் ஓர் ஆணையரால் (Commissioner) தலைமை தாங்கப்பட்டது; மற்றும் ஓர் உதவி பிரித்தானிய ஆலோசகர் (Assistant British Adviser'') அவருக்குத் துணையாக இருந்தார்.

மேற்கோள்கள்

வெளி இணைப்புகள் 

மலேசியாவின் மாவட்டங்கள்‎
திராங்கானு மாவட்டங்கள்
வில்லிவாக்கம் அகத்தீசுவரர் கோயில்

அகத்தீசுவரர் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் சென்னை வில்லிவாக்கம் பகுதியில் அமைந்துள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 60 மீட்டர் உயரத்தில் அமைந்துள்ள வில்லிவாக்கம் அகத்தீசுவரர் கோயிலின் புவியியல் ஆள்கூறுகள்,  ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் (செவ்வாய் தோசம் நீக்கும்) கோயில்களில் ஒன்றாகும்.

அகத்திய முனிவர் சிவலிங்கத்தை பிரதிட்டை செய்து வழிபட்ட தலங்களில் ஒன்றான இக்கோயிலில், பெண்கள் செவ்வாய் கிழமைகளில் பெருந்திரளாக வந்து செல்கின்றனர்.

சுமார் ஐநூறு ஆண்டுகள் தொன்மையான கோயில் என்ற வரலாற்று சிறப்பு மிக்கது இவ்வாலயம்.

இறைவி சொர்ணாம்பிகை சமேத மூலவராக இறைவன் அகத்தீசுவரர் வீற்றிருக்கும் இக்கோயிலின் தீர்த்தம் அங்காரக தீர்த்தம் என்று அழைக்கப்படுகிறது. இந்த தீர்த்தத்தின் கரையில் அங்காரகன் (செவ்வாய்) காட்சியளிப்பதால், 'செவ்வாய் கோயில்' என்றும் இக்கோயில் அழைக்கப்படுகிறது.

பொதுவாக, ஒரு கோவிலின் நுழைவாயில் கிழக்கு நோக்கி இருக்கும்; ஆனால் இந்தக் கோவிலின் நுழைவாயில் தெற்கு நோக்கி உள்ளது.

இக்கோயிலின் இறைவன், இறைவியுடன் திருமணக் கோலத்தில் அகத்தியருக்கு காட்சியருளியது ஓர் ஆடி மாதம் செவ்வாய் கிழமை என்று கருதப்படுவதால், ஆடி மாதம் செவ்வாய் அன்று வழிபாடு சிறப்புடையதாகும் என்று நம்பப்படுகிறது.

மேற்கோள்கள்

வெளி இணைப்புகள் 
 GeoHack - வில்லிவாக்கம் அகத்தீசுவரர் கோயில்

சென்னையிலுள்ள சிவன் கோயில்கள்
அந்தேரி சட்டமன்ற தொகுதி

அந்தேரி பாராளுமன்ற தொகுதி இந்திய நாட்டின் மகாராட்டிரா சட்டமன்றத் தொகுதிகளில் ஒன்றாகும். அந்தேரி தொகுதி 2004 ஆம் ஆண்டு தேர்தல்கள் வரை மகாராட்டிரா சட்டமன்ற தொகுதிகளில் இருந்தது. அதன் பிறகு இந்தியாவில் உள்ள தொகுதிகளின் வரைபடம் மீண்டும் வரையப்பட்டபோது அது செயலிழந்தது. 2008 ஆம் ஆண்டில், இந்தப் பகுதியை உள்ளடக்கிய இரண்டு புதிய பாராளுமன்ற இருக்கைகள் (அந்தேரி கிழக்கு) மற்றும் (அந்தேரி மேற்கு) ஆகியவை உருவாக்கப்பட்டன.

பாராளுமன்ற உறுப்பினர்கள்

தேர்தல் முடிவுகள்

1967 பாராளுமன்ற தேர்தல் 

 வி.சி. ராவல் (இந்திய தேசிய காங்கிரசு) : 24,666 வாக்குகள் 
 பி.எசு. பூமே (இந்தியா) : 23,565 வாக்குகள்

1980 பாராளுமன்ற தேர்தல் 

 சந்திரகாந்த் திரிபாதி (இந்திய தேசிய காங்கிரசு) : 25,073 வாக்குகள் 
 நீலகாந்த் சமந்த் (பாரதிய சனதா கட்சி) : 13,283 வாக்குகள்

2004 பாராளுமன்ற தேர்தல் 

 சுரேசு செட்டி (இந்திய தேசிய காங்கிரசு) : 96,514 வாக்குகள் 
 ரவீந்திர தத்தாராம் வைக்கர் (மாநில சுகாதார சங்கம்) : 87,445 வாக்குகள்

மேற்கோள்கள் 

மும்பை மாவட்டம்
மகாராட்டிர சட்டமன்றத் தொகுதிகள்
பத்மபுரம் தோட்டம்

பத்மாபுரம் தோட்டம் (Padmapuram Gardens) என்பது இந்தியாவின் ஆந்திரப் பிரதேசத்தில் அரக்கு பள்ளத்தாக்கில் உள்ள ஒரு சுற்றுலாத்தலமாகும். இரண்டாம் உலகப் போரில் போராடிய வீரர்களுக்குக் காய்கறிகள் வழங்குவதற்காக 26 ஏக்கர் நிலப்பரப்பில் 1942ஆம் ஆண்டு இத்தோட்டம் நிறுவப்பட்டது. போருக்குப் பிறகு, இது ஒரு தோட்டக்கலை நாற்றங்கால் மற்றும் பயிற்சி மையமாக மாற்றப்பட்டது. இங்கு அமைந்துள்ள பழத்தோட்டங்கள், அரிய வகை மலர்கள் மற்றும் மரங்கள், மர வீடுகள் மற்றும் கல் சிற்பங்கள் சுற்றுலா அமசங்களாக உள்ளன.

அமைவிடம் 
புகழ்பெற்ற பத்மபுரம் தோட்டம் அரக்கு பள்ளத்தாக்கில் அமைந்துள்ளது. அரக்கு தொடருந்து நிலையத்திலிருந்து சிறிது தூரத்தில் உள்ளது.

மேற்கோள்கள்

வெளி இணைப்புகள் 

 இந்தியன் மிரர் - அரக்கு பள்ளத்தாக்கில் சுற்றுலா
 அரக்கு பள்ளத்தாக்கின் சிவப்பு பூமி 

ஆந்திரப் பிரதேசம்
தாவரவியல் பூங்காக்கள்
செத்தியூ மாவட்டம்

செத்தியூ மாவட்டம் (ஆங்கிலம்: Setiu District; மலாய்: Daerah Setiu; சீனம்: 士兆县; ஜாவி: ستيو) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும். 

இந்த மாவட்டத்தின் வடக்கில் பெசுட் மாவட்டம் (Besut District); தெற்கில் கோலா திராங்கானு மாவட்டம் (Kuala Terengganu District); கிழக்கில் கோலா நெருசு மாவட்டம் (Kuala Nerus District) மற்றும் தென்சீனக் கடல் (South China Sea) ஆகியவை எல்லைகளாக உள்ளன.

செத்தியூ மாவட்டம் திராங்கானு மாநிலத்தில் இரண்டாவது புதிய மாவட்டம்; மற்றும் குறைந்த மக்கள்தொகை கொண்ட மாவட்டமாகும். இதன் தலைநகரமான பண்டார் பரமேசுவரி (Bandar Permaisuri). இந்த மாவட்டத்தின் பொருளாதார மற்றும் வணிக மையமாகவும் செயல்படுகிறது. இந்த மாவட்டத்தில் உள்ள் மற்ற நகரங்கள் சாலோக் (Chalok), சுங்கை தோங் (Sungai Tong), குந்தோங் (Guntong) மற்றும் பெனாரிக் (Penarik).

சொல் பிறப்பியல்

19-ஆம் நூற்றாண்டில் டச்சு கிழக்கிந்திய நிறுவனத்தினால் (Dutch East Indies) இந்தோனேசிய தீவுக்கூட்டங்கள் (Indonesian archipelago) கைப்பற்றப்பட்டன. அதன் விளைவாக அந்தப் பகுதியைச் சேர்ந்த தோக் செத்தியூ (Tok Setiu) எனும் பூகிஸ் (Bugis) தலைவர் ஒருவர் திராங்கானுவிற்கு குடிபெயர்ந்தார். 

அந்தக் கட்டத்தில் திராங்கானு சுல்தான்; பூகிஸ் தலைவர் தோக் செத்தியூவிற்கும் அவரின் ஆதரவாளர்களுக்கும் கோலா திராங்கானுக்கு வடக்கே அமைந்துள்ள சமவெளியில் ஒரு கிராமத்தைத் திறக்க அனுமதி வழங்கினார்.

வரலாறு 

1920-களின் முற்பகுதியில், திராங்கானுவில் பிரித்தானிய ஆட்சியின் ஆரம்ப நாட்களில், செத்தியூ மாவட்டம் ஒரு சிறிய நிலப்பரப்புடன் இருந்தது. 1923 தொடங்கி 1935 வரை அண்டைய மாவட்டமான பெசுட் மாவட்டத்துடன் (Besut District) இணைக்கப்பட்டது. பின்னர் செத்தியூ மாவட்டம் ஒரு தனி மாவட்டமாக மாற்றப்பட்டது. 

1935-ஆம் ஆண்டில் பெசுட் மாவட்டத்திற்கும் மாநில தலைநகரான கோலா திராங்கானு நகருக்கும் இடையே செத்தியூ மாவட்டம் இரு பிரிவுகளாகப் பிரிக்கப்பட்டது. 1985-ஆம் ஆண்டில் அதன் தற்போதைய எல்லைகளைக் கொண்ட செத்தியூ மாவட்டம் மறுசீரமைக்கப்பட்டது.

செத்தியூவில் வசிப்பவர்களில் பெரும்பாலோர் மலாய் இனத்தவர்கள். சிறுபான்மையினர் சீனர்கள், சயாமியர்கள் மற்றும் இந்தியர்கள். செத்தியூவில் உள்ள பெரும்பாலான மலாய்க்காரர்கள்; குறிப்பாக வடக்குப் பகுதியில் உள்ளவர்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் செத்தியூவின் தெற்குப் பகுதியில் வசிப்பவர்கள் திராங்கானு மலாய் மொழியை அதிகமாகப் பயன்படுத்துகிறார்கள்.

பொது

நிர்வாகப் பிரிவுகள் 

செத்தியூ மாவட்டம் 7 முக்கிம்கள் (Mukim) எனும் துணை மாவட்டங்களாகப் பிரிக்கப்பட்டுள்ளது:

 சாலோக் (Chaluk)
 குந்தோங் (Guntung)
 உலு நெருசு (Hulu Nerus)
 உலு செத்தியூ (Hulu Setiu)
 மேராங் (Merang)
 பந்தாய் (Pantai)
 தாசிக் (Tasik)

மேற்கோள்கள்

வெளி இணைப்புகள் 

மலேசியாவின் மாவட்டங்கள்‎
திராங்கானு
திராங்கானு மாவட்டங்கள்‎
பாகான் லாலாங்

பாகான் லாலாங் (மலாய் மொழி: Bagan Lalang; ஆங்கிலம்: Bagan Lalang; சீனம்: 峇眼拉浪) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு கடற்கரை நகரம். சிப்பாங் தங்கக் கடற்கரை நகரம் (Golden Coast Sepang) என்று பெயர் பெற்றுள்ள இந்த நகரம் மலேசியாவில் பிரசித்தி பெற்ற கடற்கரை நகரங்களில் ஒன்றாக அறியப் படுகிறது.

கோலாலம்பூர் பன்னாட்டு வானூர்தி நிலையத்தில் இருந்து 33 கி.மீ.; கோலாலம்பூர் மாநகரில் இருந்து 73 கி.மீ. சிரம்பான் மாநகரில் இருந்து 53 கி.மீ. தொலைவில் உள்ளது. நெகிரி செம்பிலான் மாநிலத்தின் போர்டிக்சன் நகரம் இந்த நகரத்திற்கு மிக அருகாமையில் உள்ளது.

பாகான் லாலாங் கடற்கரை (Bagan Lalang Beach) சிலாங்கூர் மாநிலத்தின் தென்மேற்கு கடற்கரையோரத்தில் உள்ள சிறந்த கடற்கரை; மற்றும் கோலாலம்பூருக்கு மிக அருகில் உள்ள கடற்கரைகளில் ஒன்றாகும்.

பொது

பாகான் லாலாங் கடற்கரை நீச்சலுக்குப் பாதுகாப்பானவை. கேளிக்கை விளையாட்டுகள், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கு பாகான் லாலாங் கடற்கரையில் வசதிகள் உள்ளன. மலிவான தங்கும் இடங்களும் உள்ளன.

இங்குள்ள கடற்கரைகள் நீச்சல் நடவடிக்கைகளுக்கும் சுற்றுலா நடவடிக்கைகளுக்கும் பாதுகாப்பானவை. எனினும் சில இடங்கள் கடல் பெருக்கு காரணமாக ஆபத்தானவை என்பதால் பாதுகாப்பு நோக்கங்களுக்காகத் தடைசெய்யப்பட்டு உள்ளன.

சதுப்புநிலக் காடுகள்

இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள் ஆகும். இந்தச் சதுப்புநிலக் காடுகளில் காண்டா நண்டுகள் அதிகமாகக் கிடைக்கின்றன.

பாகான் லாலாங் கடற்கரை நகரத்திற்கு அருகில் சுங்கை பீலேக் எனும் ஒரு நடுதர நகரம் உள்ளது. களிமண் கொண்டு செங்கல் தயாரிக்கும் தொழிலுக்கு சுங்கை பீலேக் நகரம் பிரபலம் பெற்றது. இருப்பினும் அண்மைய காலங்களில் சுங்கை பீலேக்; பாகான் லாலாங் பகுதிகளில் செங்கல் தொழிற்சாலைகள் மிகவும் குறைந்துவிட்டன.

குடியிருப்புகள்

பாகான் லாலாங் கடற்கரை நகரத்திற்கு அருகில் புக்கிட் பாங்கோங் (Bukit Bangkong), பத்து அம்பாட் (Batu Empat), பத்து டுவா (Batu Dua), தெலுக் மெர்பாவ் (Teluk Merbau) மற்றும் சிப்பாங் கெச்சில் (Sepang Kecil) போன்ற குடியிருப்புகள் உள்ளன.

இவற்றுள் புக்கிட் பாங்கோங் முன்பு ஒரு சிறிய பழங்குடியினக் குடியேற்றமாக இருந்தது. ஆனால், தற்போது ஜாவானிய மலாய் மக்கள் (Javanese Malay) அதிகமாக உள்ளனர்.

காட்சியகம்

மேற்கோள்கள்

மலேசிய நகரங்கள்‎
சிலாங்கூர் நகரங்கள்
மலேசியக் கடற்கரைகள்
சிலாங்கூர் சுற்றுலா இடங்கள்
ஐசோபுரோப்பைல் அசிடேட்டு

ஐசோபுரோப்பைல் அசிடேட்டு (Isopropyl acetate) C5H10O2
என்பது ஓர் எசுத்தர் ஆகும். அசிட்டிக் அமிலம் மற்றும் ஐசோபுரோப்பனால் சேர்மங்கள் ஈடுபடும் எசுத்தராக்கல் வினையில் ஐசோபுரோப்பைல் அசிடேட்டு உருவாகிறது. இது ஒரு தெளிவான, நிறமற்ற சிறப்பியல்பு பழ வாசனை கொண்ட திரவமாகும். 

ஐசோபுரோப்பைல் அசிடேட்டு பலவகையான உற்பத்திப் பயன்பாடுகளைக் கொண்ட ஒரு கரைப்பானாகும். மற்ற பெரும்பாலான கரிம கரைப்பான்களுடன் கலக்கக்கூடியதாகவும் தண்ணீரில் சிறிது கரையக்கூடியதாக்வும் உள்ளது. எத்தில் அசிடேட்டுடன் ஒப்பிடுகையில் இதனுடைய கரைதிறன்  குறைவாகும். செல்லுலோசு, நெகிழி, எண்ணெய் மற்றும் கொழுப்புகளுக்கு இது கரைப்பானாகப் பயன்படுகிறது. சில அச்சு மைகள் மற்றும் வாசனை திரவியங்களில் ஐசோபுரோப்பைல் அசிட்டேட்டு ஓர் அங்கமாக உள்ளது. 

ஐசோபுரோப்பைல் அசிடேட்டு காற்றின் முன்னிலையில் எஃகுடன் தொடர்பு கொள்ளும்போது மெதுவாக சிதைந்து, அசிட்டிக் அமிலம் மற்றும் ஐசோபுரோப்பனாலை தருகிறது. ஆக்சிசனேற்றப் பொருட்களுடன் தீவிரமாக வினைபுரிகிறது மேலும் பல நெகிழிகளையும் தாக்குகிறது.

ஐசோபுரோப்பைல் அசிடேட்டு அதன் திரவ மற்றும் நீராவி வடிவங்களில் நன்கு எரியக்கூடியதாகும்.  மேலும் இது விழுங்கப்பட்டாலோ அல்லது உள்ளிழுக்கப்பட்டாலோ தீங்கு விளைவிக்கும்.

தொழில்சார் பாதுகாப்பு மற்றும் சுகாதார நிர்வாகம், ஐசோபுரோப்பைல் அசிடேட்டைக் கையாளும் தொழிலாளர்களுக்கு எட்டு மணி நேர அளவுக்கு மில்லியனுக்கு 250 பகுதிகள் (950 மி.கி./மீ3) அளவை அனுமதிக்கப்பட்ட வெளிப்பாடு வரம்பாக நிர்ணயித்துள்ளது.

மேற்கோள்கள்

அசிட்டேட்டு எசுத்தர்கள்
எசுத்தர் கரைப்பான்கள்
சுவைமணங்கள்
ஐசோபுரோப்பைல் எசுத்தர்கள்
இனிப்பு மணம் கொண்ட இரசாயனங்கள்
பிலிப்பீன்சு முள்ளம்பன்றி

பிலிப்பீன்சு முள்ளம்பன்றி (Philippine porcupine) அல்லது பலவான் முள்ளம்பன்றி (கைசுட்ரிக்சு புமிலா) என்பது பிலிப்பீன்சில் உள்ள பலவான் தீவில் கிசுடிரிசிடே (பழைய உலக முள்ளம்பன்றிகள்) குடும்பத்தினைச் சார்ந்த கொறிணி ஆகும். இது அகணிய உயிரியாகும். இது உள்நாட்டில் துரியன் அல்லது லேண்டக் என்று அழைக்கப்படுகிறது.

விளக்கம் 
வெளிப்படையாக, இதன் எண்ணிக்கை நிலையானது. ஆனால் இது தென்னந்தோப்புகளில் தீங்குயிரிகள், என விவசாயிகளால் துன்புறுத்தப்படுவதாகக் கூறப்படுகிறது. உள்நாட்டில் அசாதாரணமானது. மலைகள் மற்றும் தாழ் நிலங்களில் முதன்மை மற்றும் இரண்டாம் நிலை காடுகளில் இச்சிற்றினம் காணப்படுகின்றது. இந்த சிற்றினம் குகைகளிலும் வாழ்கிறது. ஆனால் பொதுவாக மரங்களின் அடியில் அல்லது பாறை பிளவுகளில் காணப்படுகிறது. இது பலவான் விலங்கின பகுதியில் மட்டுமே காணப்படும் அகணிய உயிரி. இது புசுங்கா, கலாய்ட் மற்றும் கொரோன் தீவுகளிலும், புவேர்ட்டோ பிரின்செசா நிலத்தடி நதி தேசிய பூங்கா மற்றும் எல் நிடோவின் வனப்பகுதிகளிலும் உள்ள பிரதான நிலப்பரப்பில் பதிவு செய்யப்பட்டுள்ளது.

இந்த பாலூட்டிக்கு இயற்கை எதிரிகள் எதுவும் இல்லை. முள்ளெலும்புகளின் வெளிப்புற உறை இதன் பாதுகாப்பு அமைப்பாகச் செயல்படுகிறது. இதன் உடல் நீளம் சுமார்  ஆகும். வாலில் நீளம் சுமார்  ஆகும். இதனுடைய உடல் எடை  வரை உள்ளது.

மேற்கோள்கள்

மேலும் படிக்க 

 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
அகணிய உயிரிகள்
முள்ளம்பன்றி
எக்சைல் அசிடேட்டு

எக்சைல் அசிடேட்டு (Hexyl acetate)  என்பது C8H16O2 என்ற மூலக்கூற்று வாய்ப்பாட்டால் விவரிக்கப்படும் எசுத்தர் ஆகும்.  முக்கியமாக இது பிசின்கள், பலபடிகள், கொழுப்புகள் மற்றும் எண்ணெய்களுக்கான கரைப்பானாகப் பயன்படுத்தப்படுகிறது.  சாயங்களின் கூட்டுசேர் பொருளாக எக்சைல் அசிடேட்டு பயன்படுத்தப்படுகிறது.

எக்சைல் அசிடேட்டு இதன் பழ வாசனையின் காரணமாக ஒரு சுவையூட்டியாகப் பயன்படுத்தப்படுகிறது. மேலும் இது இயற்கையாகவே ஆப்பிள்கள் மற்றும் பிளம்சு போன்ற பல பழங்களிலும் மதுபானங்களிலும் உள்ளது.

மேற்கோள்கள்

அசிட்டேட்டு எசுத்தர்கள்
எசுத்தர் கரைப்பான்கள்
இனிப்பு மணம் கொண்ட இரசாயனங்கள்
சீசியம் மூவயோடைடு

சீசியம் மூவயோடைடு (Caesium triiodide) CsI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். சீசியம் டிரை அயோடைடு என்ற பெயராலும் இது அழைக்கப்படுகிறது. நீரிய எத்தனால் கரைசலில் சீசியம் அயோடைடு மற்றும் அயோடின் ஆகியவற்றின் மெதுவான ஆவியாக்கம் மற்றும் படிகமயமாக்கல் மூலம் சீசியம் மூவயோடைடு தயாரிக்கப்படுகிறது. ஈரசோபென்சீன்களுடன் வினைபுரிந்து இது வீழ்படிவுகளை உருவாக்குகிறது. 

உயர் அழுத்தத்தின் கீழ் சீசியம் மூவயோடைடின் கட்டமைப்பு Pnma என்ற இடக்குழுவிலிருந்து P-3c1 என்ற இடக்குழுவுக்கு மாற்றமடைந்து ஒரு கட்ட மாற்றத்திற்கு உட்படுகிறது. மேலும் இதன் அமைப்பு அடுக்கு கட்டமைப்பிலிருந்து முப்பரிமான கட்டமைப்பிற்கு  மாறுகிறது.

மேற்கோள்கள்

சீசியம் சேர்மங்கள்
அயோடைடுகள்
பாலி ஆலைடுகள்
பத்து ஈத்தாம்

பத்து ஈத்தாம் (மலாய் மொழி: Batu Hitam; ஆங்கிலம்: Batu Hitam; சீனம்: 黑淡) என்பது மலேசியா, பகாங், குவாந்தான் மாவட்டத்தில் உள்ள ஒரு கடற்கரை நகரம். மலேசியாவில் உள்ள முக்கியமான கடற்கரை நகரங்களில் இந்த நகரமும் ஒன்றாகும். குவாந்தான் நகரில் இருந்து 10 கி.மீ. தொலைவில் இந்தக் கடற்கரை நகரம் உள்ளது.

மலாய் மொழியில் பத்து (Batu) என்றால் கல்; (Hitam) என்றால் கருமை; பத்து ஈத்தாம் என்றால் கருங்கல் என பொருள்படும். குவாந்தான் மாவட்டத்தில் உள்ள இந்த நகரத்தின் கடற்கரைகளில் அதிகமான கருங்கற்கள் இருப்பதால் பத்து ஈத்தாம் என பெயர் வந்ததாக அறியப்படுகிறது.

பொது

இன்றைய நிலையில் பத்து ஈத்தாம் கடற்கரைகளில்  நிறையவே கருங்கற்கள் காணப் படுகின்றன. இங்கு சுற்றிப் பார்க்க வரும் சுற்றுலாப் பயணிகள் அந்தக் கற்களை நினைவுப் பொருட்களாக எடுத்துச் செல்வது வழக்கமாக உள்ளது. கடற்கரைப் பகுதி பெரும்பாலும் வார இறுதிநாட்களில் சுற்றுலாப் பயணிகளால் நிறைந்து இருக்கும்.

குவாந்தான் மாவட்டம்

குவாந்தான் மாவட்டம், பகாங் மாநிலத்தின் வடகிழக்கில் அமைந்துள்ளது. இதன் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.

மாவட்டத்தில் உள்ள முக்கிய நகரங்கள் குவாந்தான் மற்றும் பண்டார் இந்திரா மக்கோத்தா (Bandar Indera Mahkota). இதர நகரங்கள் பஞ்சிங், சுங்கை லெம்பிங், கம்பாங் மற்றும் பெசெரா.

மேற்கோள்

மேலும் காண்க
 ரந்தாவ் அபாங்
 பாகான் லாலாங்
 கிளேபாங்

வெளி இணைப்புகள்
 Official website of Kuantan Municipal Council 
 Rancangan Tempatan Daerah Kuantan 2035 

மலேசிய நகரங்கள்‎
பகாங் நகரங்கள்
மலேசியக் கடற்கரைகள்
மகரிசி தகவல் தொழில்நுட்ப பல்கலைக்கழகம்

மகரிசி தகவல் தொழில்நுட்ப பல்கலைக்கழகம்  (Maharishi University of Information Technology)  இந்தியாவின்  உத்தரபிரதேசத்தில் உள்ள ஓர் இந்திய தனியார் பல்கலைக்கழகம் ஆகும்.. பல்கலைக்கழகத்தின்  முக்கிய வளாகம் லக்னோவிலும்   துணை வளாகம்  நொய்டாவிலும்  உள்ளன. 

2001 ஆம் ஆண்டு அக்டோபர் மாதம் 6 ஆம் தேதியிட்ட உத்தரப்பிரதேச அரசாங்கத்தின் அசாதாரண அரசு செய்திக் குறிப்பின்படி 2014 ஆம் ஆண்டு இப்பல்கலைக்கழகம் நிறுவப்பட்டது. மகரிசி தகவல் தொழில்நுட்ப பல்கலைக்கழகம் , பல்கலைக்கழக மானியக் குழுவால் அங்கீகரிக்கப்பட்டதாகும். இந்த பல்கலைக்கழகம் 9 ஆண்டுகளுக்கு முன்பு 2014 ஆம் ஆண்டில் நிறுவப்பட்ட இந்தியாவின் பழமையான தனியார் பல்கலைக்கழகங்களில் ஒன்றாகக் கருதப்படுகிறது.

வரலாறு 
மகரிசி தகவல் தொழில்நுட்ப பல்கலைக்கழகம் இந்தியாவின் உத்தரபிரதேச மாநில அரசால் அங்கீகரிக்கப்பட்டுள்ளது.

அமைப்பு மற்றும் நிர்வாகம்

ஆளுகை 
மகரிசி தகவல் தொழில்நுட்ப பல்கலைக்கழகத்தின் முதல் அதிபர் மகரிசி மகேசு யோகி ஆவார், அச்சை பிரகாசு சிறீவத்வா தற்போதைய அதிபராக உள்ளார். முனைவர் பானு பிரதாப் சிங் பல்கலைக்கழகத்தின் தற்போதைய துணைவேந்தராக உள்ளார்.

வளாகங்கள்

மகரிசி தகவல் தொழில்நுட்ப பல்கலைக்கழகம் - லக்னோ. 
 மகரிசி பொறியியல் மற்றும் தொழில்நுட்ப பள்ளி 
 மகரிசி வணிகம் மற்றும் மேலாண்மை பள்ளி
 மகரிசி  மருந்து அறிவியல் பள்ளி
 மகரிசி அறிவியல் பள்ளி
 மகரிசி மனிதநேயம் மற்றும் கலைப் பள்ளி
 மகரிசி இயங்குபடம் மற்றும் காட்சி விளைவுகள் பள்ளி 
 மகரிசி உணர்வு அறிவியல் பள்ளி

மகரிசி தகவல் தொழில்நுட்ப பல்கலைக்கழகம் - நொய்டா. 
 மகரிசி  பொறியியல் மற்றும் தொழில்நுட்ப பள்ளி 
 மகரிசி சட்டப் பள்ளி
 மகரிசி  வணிக ஆய்வுகள் பள்ளி
 மகரிசி மருந்து அறிவியல் பள்ளி
 மகரிசி இயங்குபடம் மற்றும் ஊடகப் பள்ளி 
 மகரிசி மனிதநேயம் மற்றும் பயன்பாட்டு அறிவியல் பள்ளி

படிப்புகள் 
மகரிசி தகவல் தொழில்நுட்ப பல்கலைக்கழகம் இளங்கலை, பட்டதாரி மற்றும் முதுகலை பட்டதாரி படிப்புகளை வழங்குகிறது.

தரவரிசைகள் 
மகரிசி தகவல் தொழில்நுட்ப பல்கலைக்கழகம், இந்தியாவில் உள்ள சிறந்த பட்டதாரி தரவு அறிவியல் திட்டங்களில் 2021 ஆம் ஆண்டில் ஆசிய மேலாண்மை நிறுவனங்களின் தரவரிசையில் 13 ஆவது இடத்தைப் பிடித்தது

மேற்கோள்கள் 

உத்தரப் பிரதேசப் பல்கலைக்கழகங்கள்
பந்தாய் புத்திரி

பந்தாய் புத்திரி (மலாய் மொழி: Pantai Puteri அல்லது Pantai Bat'leth; ஆங்கிலம்: Puteri Beach அல்லது Bat'leth Beach; சீனம்: 布蒂里海滩) என்று அழைக்கப்படும் புத்திரி கடற்கரை; மலேசியா, மலாக்கா, மத்திய மலாக்கா மாவட்டத்தின் தஞ்சோங் கிலிங் (Tanjung Kling) நகர்ப்புறத்தில் 2.1 கி.மீ. நீளத்திற்கு உருவாக்கப்பட்ட ஒரு செயற்கை கடற்கரைப் பகுதியாகும்.

தஞ்சோங் கிலிங் நகரத்தின் பெயரை தஞ்சோங் கிலிங்கான் என்று மலாக்கா அரசாங்கம் அண்மையில் மாற்றம் செய்து உள்ளது.

இந்தக் கடற்கரை மலாக்கா நீரிணையை ஒட்டி இருப்பதால் செயற்கையாக ஒரு கடற்கரையை அமைக்க எளிதாக அமைக்க முடிந்தது. முன்பு இந்தக் கடற்கரை பேட்லெத் கடற்கரை (Bat'leth Beach) என்று அழைக்கப்பட்டது.

பொது
இது 1990-ஆம் ஆண்டுகளில் இருந்து மலாக்கா மாநில அரசால் (Malacca State Government) இந்த இடம் சுற்றுலா கடற்கரையாக (Resort Beach) உருவாக்கப்பட்டது. கடற்கரையைச் சுற்றிலும் மீன்பிடித்தல், முகாமிடுதல் போன்ற பல்வேறு கடல் சார்ந்த நடவடிக்கைகள் உள்ளன. தவிர இந்த இடத்தில் மீனவர்கள் தங்களின் படகுகளைப் பழுது பார்த்துக் கொள்கிறார்கள்; மீன்வலைகளைச் சரி செய்து கொள்கிறார்கள்.

இரவுச் சந்தைகள், தங்கும் விடுதிகள், உணவுக் கடைகள் மற்றும் உணவகங்களையும் இந்த இடம் கொண்டுள்ளது. இங்குள்ள உணவுக் கடைகள் கடற்கரைக்கு ஏற்றவாறு; அதற்கு இணையாக சாலையோர வழிகளில் சரிசமமாக; சீராகக் கட்டப்பட்டு உள்ளன.

பேட்லெத் கடற்கரை

இந்த இடம் கிளிங்கான் மக்களின் பாரம்பரிய போர்களின் மறுஉருவாக்கத்திற்கும் பயன்படுத்தப்படுகிறது. முன்பு கிளிங்கான் மக்கள் (Klingon People) தங்களின் பேட்லெத் வாள்களுடன் (Bat'leth Blade) சம்பிராதய சடங்குச் சண்டைகளுக்காக (Ceremonial Duels) கடற்கரையைப் பயன்படுத்தியதாகவும்; அதனால் அதற்கு பேட்லெத் கடற்கரை என்று பெயர் வைக்கப்பட்டதாகவும் சொல்லப்படுகிறது.

கரையோர அரிப்புகள்

ஏப்ரல் 2021-இல் 100 மீட்டர் நீளத்திற்கு கரையோர அரிப்புகள் ஏற்பட்டன. கரையோரத்தைப் பாதுகாக்கும் முயற்சியில் ஒரு பாறைத் தளம் கட்டப்பட்டது.

காட்சியகம்

மேற்கோள்

மேலும் காண்க
 ரந்தாவ் அபாங்
 பாகான் லாலாங்
 கிளேபாங்

வெளி இணைப்புகள்

மலேசிய நகரங்கள்‎
மலாக்காவில் உள்ள நகரங்கள்‎
மலேசியக் கடற்கரைகள்
சுதா சேஷய்யன்

சுதா சேஷய்யன், (பிறப்பு:25 செப்டம்பர் 1961) சென்னை தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் துணை வேந்தராக நான்கு ஆண்டுகள் பணியாற்றியவர். இவர் உடற்கூற்றியல் மருத்துவப் பேராசிரியாகவும், பதிவாளராகவும் பணியாற்றியவர். இவர் மருத்துவக் கல்வியாளரும், தமிழ் ஆன்மீக இலக்கியப் பேச்சாளரும் ஆவார். சென்னையில் உள்ள தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் 10-வது துணைவேந்தராக சுதா சேஷய்யன், 31 டிசம்பர் 2018 அன்று தமிழக ஆளுநர் பன்வாரிலால் புரோகித்தால் நியமிக்கப்பட்டார். 30 டிசம்பர் 2021 அன்று சுதா சேஷய்யன் பதவி ஓய்வு பெறும் நிலையில், தமிழக ஆளுநர் ஆர். என். ரவி ஓராண்டுக்கு பதவி நீட்டித்து உத்தரவிட்டார்.   சுதா சேஷய்யன் நான்கு ஆண்டுகள் துணைவேந்தராக பணியாற்றிய பின் 30 டிசம்பர் 2022 அன்று பணி ஓய்வு பெற்றார். இவருக்கு செம்மொழித் தமிழாய்வு மத்திய நிறுவனத்தில் துணைத் தலைவராக பதவி வழங்கப்பட்டுள்ளது.

இலக்கிய ஆர்வம்
இவர் இலக்கியவாதியாகவும் ஆன்மீகப் பேச்சாளாராகவும் பட்டிமன்றப் பேச்சாளராகவும் உள்ளார். தமிழ் ஆங்கிலம் மட்டுமல்லாமல் வடமொழியிலும் தேர்ச்சிபெற்றவர். ஆன்மீக நிகழ்வுகளுக்கு நேரடி வர்ணனை, வானொலி, தொலைக்காட்சிகளில் வர்ணனை, சொற்பொழிவுகளையும் நிகழ்த்தியுள்ளார். காசி சங்கமம், இந்திய நாடாளுமன்றக் கட்டடத் திறப்பு விழா போன்ற நிகழ்வுகளில் தமிழிலும் இந்தியிலும் தொகுத்து வழங்கியுள்ளார். விகடன் குழுமத்தின் தகவல் கலைஞ்சியத்தின் பதிப்பாசிரியராகவும், ஆன்மீகம், இலக்கியம் மருத்துவம் தொடர்பாகப் பல்வேறு நூல்களைத் தமிழில் எழுதியுள்ளார்.

எழுதிய நூல்கள்
 லெமுரியா குமரிக்கண்டம் (தொலைந்த கண்டத்தின் தொன்மைக் கதை)
 பஞ்ச சபைகள்
 ஸகல ஸௌபாக்யங்களும் அருளும் ஶ்ரீ லலிதா (ஸஹஸ்ரநாமம் - விளக்கவுரை)
 குடும்பமும் தேசமும்
 தேவாரத் திருவுலா (பாகம் 3)
 அந்தக் கால மருத்துவர்கள்
 படிவங்கள் எப்படியோ?
 ஸ்ரீ லலிதா
 பேசும் பரம்பொருள் (வானதி பதிப்பகம்)
 நல்லன எல்லாம் தரும் (வானதி பதிப்பகம்)
 தேவாரத் திருவுலா (பாகம் 1)
 தேவாரத் திருவுலா (பாகம் - 2)
 உயிரற்ற உயிர்

விருதுகள்
'ஞானத்தமிழ் வாணி', 'அருள்மொழி அரசி' போன்ற பல பட்டங்களையும், 'பாரதி இலக்கியச் செல்வர்', 'கேப்டன் சேஷாத்ரி நாதன் விருது', 'சுதாசார வர்ஷிணி' எனப் பல விருதுகளைப் பெற்றுள்ளார். தமிழக அரசின் 2005-ம் ஆண்டிற்கான கலைமாமணி விருதையும் 2024 எஸ்.ஆர்.எம்மின் தமிழ்ப்பேராய விருதையும் பெற்றுள்ளார். ஹம்சத்வானியின் 2019 ஆம் ஆண்டின் சிறந்த குடிமகன் விருது பெற்றவர்.

மேற்கோள்கள்

வெளி இணைப்புகள்
 என்னுடைய அன்றாட வாழ்க்கையின் அங்கம்
 
1961 பிறப்புகள்
இந்தியப் பெண் மருத்துவர்கள்
தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக துணைவேந்தர்கள்
செராத்திங்

செராத்திங் (மலாய் மொழி: Cherating; ஆங்கிலம்: Cherating; சீனம்: 珍拉丁) என்பது மலேசியா, பகாங், குவாந்தான் மாவட்டத்தில் உள்ள ஒரு கடற்கரை நகரம். மலேசியாவில் மிகவும் பிரசித்தி பெற்ற கடற்கரை நகரங்களில் இந்த நகரமும் ஒன்றாகும். குவாந்தான் நகரில் இருந்து 50 கி.மீ. தொலைவில் இந்தக் கடற்கரை நகரம் உள்ளது.

தென்சீனக் கடலை எதிர்நோக்கியவாறு அமைந்து இருக்கும் இந்தக் கடற்கரை; உலகம் முழுமைக்கும் சுற்றுலா பயணிகளால் நன்கு அறியப்பட்ட இடமாகக் கருதப்படுகிறது. மலேசியாவில் முதன்முதலில் தோற்றுவிக்கப்பட்ட சுற்றுலா தளங்களில் இதுவும் ஒன்றாகும்.

பொது

இங்குள்ள செண்டோர் கடற்கரையில் உள்ள கடற்கரைகள்; தங்கும் விடுதிகள் மற்றும் ஓய்வு விடுதிகள் போன்றவை பிரபலமான சுற்றுலா இடங்களாகக் கருதப் படுகின்றன. தென்னை மரங்கள் சூழ்ந்த வெள்ளை கடற்கரையுடன், விருந்தினர் மாளிகைகள் மற்றும் சிறு சிறு கடைகளைக் கொண்டது இந்தச் சிறிய கிராமம்.

தீபகற்ப மலேசியாவில் மிகவும் விரும்பப்படும் கடலோர கடற்கரைகளில் செராத்திங் ஒன்றாகும். அருகிலுள்ள தீவுகளான பெர்கெந்தியான் தீவு, லாங் தெங்கா தீவு மற்றும் ரெடாங் தீவு ஆகியவற்றில் சுற்றுலாத் தொழில் தொடங்குவதற்கு முன்பே, செராத்திங் கடற்கரை; சுற்றுலா பயணிகளுக்கு மிகவும் பிடித்த இடங்களில் ஒன்றாக விளங்கியது.

ஆமைகள் சரணாலயம்

ரெடாங் தீவு மற்றும் பெர்கெந்தியான் தீவுகளில் உள்ள படிகத் தெளிவான வெள்ளை மணல் கடற்கரைகளுடன் செராத்திங் கடற்கரையை ஒப்பிட முடியாது என்றாலும்; செராத்திங் கடற்கரையின் எளிமை மற்றும் குறைந்த விலையிலான தங்கும் விடுதிகள் காரணமாக இந்தக் கடற்கரை பிரபலமான சுற்றுலா தலமாக உள்ளது.

பாரம்பரிய உடைகள் மற்றும் கைவினைப் பொருட்களை விற்பனை செய்யும் கலாசார கிராமம் செராத்திங்கில் உள்ளது. செராத்திங் கடற்கரையில் ஆமைகள் சரணாலயம் உள்ளது. ஆமைகள் சூலை மற்றும் ஆகத்து மாதங்களில் முட்டையிடுவதற்கு கடற்கரைக்கு வருவது வழக்கம்.

காட்சியகம்

மேற்கோள்

மேலும் காண்க

 தியோமான் தீவு 
 செகாட் தீவு
 பெர்கெந்தியான் தீவு
 லாங் தெங்கா தீவு 
 ரெடாங் தீவு

வெளி இணைப்புகள்

மலேசிய நகரங்கள்‎
பகாங் நகரங்கள்
மலேசியக் கடற்கரைகள்
எஸ். கீதாலட்சுமி

மருத்துவர். எஸ். கீதாலட்சுமி, (பிறப்பு:4 சனவரி 1958) சென்னை கிண்டியில் உள்ள தமிழ்நாடு டாக்டர் எம்.ஜி.ஆர் மருத்துவப் பல்கலைக்கழகத்தின் 9வது துணைவேந்தரும், இரண்டாவது பெண் துணைவேந்தராக 28 டிசம்பர் 2015 முதல் பணியாற்றியவர். இவர் 3 ஆண்டுகள் துணைவேந்தராக பணியாற்றி 27 டிசம்பர் 2018 அன்று பணி ஓய்வுப் பெற்றவர்.

கல்வி & பணிகள்
இவர் 1974 - 1979ல் சென்னை ஸ்டான்லி மருத்துவக் கல்லூரியில் இளநிலை மருத்துவம் படித்தார். 1985ல் மதராசு மருத்துவக் கல்லூரியில் நுண்ணுயிரியல் படிப்பில் முதுநிலைப்பட்டம் பெற்றார். இவர் தமிழ்நாடு மருத்துவப்  பணிகள் கழகத்தின் இயக்குநராக பணியாற்றியவர். 2007ல் தமிழ்நாடு டாக்டர் எம்ஜிஆர் மருத்துவப் பல்கலைக்கழகத்தில் அடிப்படை அறிவியலியல், நுரையீரல் மூச்சுக்குழாய் ஒவ்வாமை தொடர்பான ஆய்வில் முனைவர் பட்டம் பெற்றார்.

மேற்கோள்கள்

தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
இந்தியப் பெண் மருத்துவர்கள்
தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக துணைவேந்தர்கள்
இந்தியா ஒளிர்கிறது

இந்தியா ஒளிர்கிறது (India Shining) என்பது 2004 இல் இந்தியாவின் பொருளாதார நம்பிக்கையின்  உணர்வைக் குறிக்கும் ஒரு விளம்பர முழக்கமாகும். 2004 இந்தியப் பொதுத் தேர்தலுக்காக அப்போதய ஆளும் பாரதிய ஜனதா கட்சி (பஜக) இந்த முழக்கத்தை பிரபலப்படுத்தியது. இந்த முழக்கம் ஆரம்பத்தில் இந்தியாவை சர்வதேச அளவில் முதன்மைபடுத்தும் நோக்கில் இந்திய அரசின் பரப்புரையின் ஒரு பகுதியாக உருவாக்கப்பட்டது.

விளம்பர நிறுவனமான கிரே வேர்ல்டுவைட் 2003 இல் பரப்புரை வாய்ப்பை பெற்றது; இந்த முழக்கத்தையும், அதனுடன் தொடர்புடைய பரப்புரையை தேசிய படைப்பாற்றல் இயக்குநர் பிரதாப் சுதன், நிதி அமைச்சர் ஜஸ்வந்த் சிங்குடன் கலந்தாலோசித்து உருவாக்கினார். "இந்தியா ஒளிர்கிறது" என்ற முழக்கத்தை உள்ளடகமாக கொண்ட பரப்புரையை தேசிய தொலைக்காட்சி விளம்பரங்களுக்கும்,  செய்தித்தாள் விளம்பரங்களுக்கும்  20 மில்லியன் அமெரிக்க டாலர் நிதியை ஒன்றிய அரசு செலவிட்டது.

2004 நாடாளுமன்றத் தேர்தலில்,  அடல் பிகாரி வாச்பாய் அரசாங்கத்தின் தோல்விக்கு,  குறிப்பாக நகர்ப்புறங்களை இலக்காக கொண்டு செய்யப்பட்ட இந்தியா ஒளிர்கிறது என்ற பரப்புரையே காரணம் என்று சில தலையங்கங்கள் குறிப்பிட்டன.

இந்தியா ஒளிர்கிறது பரப்புரையின் எதிர்மறை மதிப்பீடு தேர்தலுக்குப் பிறகு எதிரொலித்தது. முன்னாள் துணைப் பிரதமர் எல். கே. அத்வானி, இது "சரியானது", என்றாலும் "எங்கள் தேர்தல் பரப்புரைக்குப் பொருத்தமற்றது, இந்தியாவின் சமகால யதார்த்தத்தின் மற்ற அம்சங்களை முன்னிலைப்படுத்த எங்கள் அரசியல் எதிரிகளுக்கு ஒரு வாய்ப்பை ஏற்படுத்திக் கொடுத்துவிட்டோம். இது எங்கள் கோரிக்கையை கேள்விக்குள்ளாக்கியது."

சர்ச்சை 
இந்தியா ஒளிர்கிறது விளம்பரங்களில் அரசியல் ஆதாயத்திற்காக வரி செலுத்துவோரின் பணத்தைப் பயன்படுத்த அரசாங்கத்துக்கு உரிமையில்லை என்ற சர்ச்சை எழுந்தது. பாஜக அரசு தோராயமாக ரூ. 5 பில்லியன் பணத்தை 2004 நாடாளுமன்றத் தேர்தலின் போது விளம்பரப் பரப்புரைக்காக பயன்படுத்தியது.

இந்தியா ஒளிர்கிறது முழக்கமானது இந்தியாவின் வறுமை, சமூக சமத்துவமின்மை உள்ளிட்ட பல்வேறு சமூகப் பிரச்சனைகளை மூடிமறைக்க பயன்படுத்தபட்டதாக  பல்வேறு கட்டுரையாளர்களும்,  ஆளும் தேசிய ஜனநாயகக் கூட்டணி அரசாங்கத்தை அரசியல் ரீதியாக விமர்சிப்பரவகளும்  விமர்சித்தனர்.

இந்த முழக்கம் 2004 தேசியத் தேர்தலுக்கான பாஜகவின் பரப்புரையில்  ஒரு மையக் கருப்பொருளாக இருந்தது. இது பாஜகவின் அரசியல் எதிரிகளால்  பொதுப் பணம் கட்சி நோக்கங்களுக்காகப் பயன்படுத்தப்படுகிறது என்று விமர்சிக்கப்பட்டது. இதன் எதிரொலியாக, இந்திய தேர்தல் ஆணையம் தேர்தல் முடியும் வரை இந்த முழக்கத்தை ஒளிபரப்ப தடை விதித்தது. இருப்பினும் பாஜக அரசியல்வாதிகள் இந்த முழக்கத்தை மற்ற சூழல்களில் தொடர்ந்து பயன்படுத்தினர்.

மேலும் பார்க்கவும் 

 அச்சே தின் ஆனே வாலே ஹைன்

மேற்கோள்கள் 

இந்திய அரசியல் முழக்கங்கள்
பந்தாய் மெர்டேக்கா

பந்தாய் மெர்டேக்கா (மலாய் மொழி: Pantai Merdeka; ஆங்கிலம்: Merdeka Beach; சாவி: ڤنتاي مرديک) என்பது மலேசியா, கெடா, கோலா மூடா மாவட்டத்தில் (Kuala Muda District) உள்ள ஒரு கடற்கரை நகரம். மலேசியாவில் மிகவும் புகழ் பெற்ற கடற்கரைகளில் இந்தக் கடற்கரையும் ஒன்றாகும்.

சுங்கை பட்டாணி நகரில் இருந்து ஏறக்குறைய 35 கி.மீ. தொலைவில் இந்தக் கடற்கரை நகரம் உள்ளது.

கெடா மாநிலத்தின் ஒரே மணல் கடற்கரை இதுவாகும். வடக்கு பினாங்கு மற்றும் கெடா மாநிலம் முழுவதிலும் இருந்து வரும் கடற்கரைப் பிரியர்களுக்கு இந்த இடம் ஒரு முக்கிய ஈர்ப்பாகும். கம்போங் தெப்பி சுங்கை (Kampung Tepi Sungai), கோத்தா கோலா மூடா (Kota Kuala Muda), பந்தாய் மெர்டேக்கா (Pantai Merdeka) மற்றும் புலாவ் சயாக் (Pulau Sayak) ஆகிய கடற்கரை பகுதிகளில் பல்வேறு கடல் உணவுகள் கிடைக்கின்றன.

பொது

1970-களின் முற்பகுதியில், கெடா மாநிலம் மற்றும் செபராங் பிறை நகரத்தில் இருந்து பொதுமக்களை இந்தக் கடற்கரை ஈர்த்தது. அதன்பிறகு அங்கு ஏற்பட்ட கடல் அரிப்பு காரணமாக கடற்கரையின் பிரபலம் குறைந்தது.

அண்மைய காலங்களில் யான் மாவட்டத்தின் பந்தாய் முர்னி மற்றும் பட்டர்வொர்த் பந்தாய் பெர்சே ஆகிய இடங்களில் புதிதாக உருவாக்கப்பட்ட கடற்கரைகளை பொதுமக்கள் தேர்வு செய்கிறார்கள்.

சாலை வழியாக 80 கி.மீ

இதன் காரணமாக 1989-இல் பந்தாய் மெர்டேக்கா கடற்கரையில் உள்ள வசதிகள் மேம்படுத்தப்பட்டன. மெர்போக் ஆற்றின் குறுக்கே ஒரு படகுப் பயணச் சேவை பந்தாய் மெர்டேக்காவை தஞ்சோங் டாவாய் என்ற ஒரு சிறிய நகரத்துடன் இணைக்கிறது.

சாலை வழியாக பந்தாய் மெர்டேக்காவிற்குச் செல்வது என்றால் 80 கி.மீ. தொலைவு பயணம் செய்ய வேண்டும்.

காட்சியகம்

மேற்கோள்

மேலும் காண்க

 சுங்கை பட்டாணி 
 கோலா மூடா மாவட்டம்
 தஞ்சோங் டாவாய் 
 மெர்போக் ஆறு

வெளி இணைப்புகள்

மலேசிய நகரங்கள்‎
மலேசியக் கடற்கரைகள்
கெடா நகரங்கள்‎
கோலா மூடா மாவட்டம்
தஞ்சோங் பிடாரா

தஞ்சோங் பிடாரா (மலாய் மொழி: Pantai Tanjung Bidara; ஆங்கிலம்: Tanjung Bidara Beach; சீனம்: 丹绒比达拉) என்பது மலேசியா, மலாக்கா, அலோர் காஜா மாவட்டத்தில் (Alor Gajah District) உள்ள ஒரு கடற்கரை நகரம். மலாக்காவில் மட்டும் அல்ல மலேசிய அளவிலும் நன்கு பிரசித்தி பெற்ற கடற்கரைகளில் இந்தக் கடற்கரையும் ஒன்றாகும்.

மலாக்காவின் மஸ்ஜித் தானா நகருக்கு அருகில்; பெங்காலான் பாலாக் கடற்கரைக்கு (Pengkalan Balak Beach) தெற்கே இந்த தஞ்சோங் பிடாரா கடற்கரை உள்ளது.

பொது

மலாக்கா மாநிலத்தில்  அழுங்காமை (Hawksbill Sea Turtle) எனும் கடல் ஆமைகள் கரை ஏறும் முக்கிய இடங்களில் இதுவும் ஒன்றாகும். கடற்கரை பகுதியில் பல தங்குமிடங்கள் உள்ளன. லகுனா பிடாரா கடற்கரை உல்லாச விடுதி எனும் தங்கும் விடுதி மிக முக்கியமானது ஆகும்.

மஸ்ஜித் தானா

இந்த நகரம் மலாக்கா நீரிணையைச் சார்ந்த ஒரு கடற்கரை நகரமாகும். மலாக்கா மாநகரத்தில் இருந்து 30 கி.மீ., கோலாலம்பூரில் இருந்து 102 கி.மீ. தொலைவிலும் இருக்கிறது.

மஸ்ஜித் தானா நகர்ப்பகுதி, நெகிரி செம்பிலான் மாநிலத்திற்கு மிக அருகாமையில் இருப்பதால், இங்கு வாழ்பவர்களில் பெரும்பாலோர் அந்த மாநிலத்தில் இருந்து புலம் பெயர்ந்தவர்களாகவே இருக்கிறார்கள். நெகிரி செம்பிலான் மாநிலத்தின் அடாட் பெர்பாத்தே (Adat Perpatih) கலாசார முறையையும் இவர்கள் பின்பற்றி வருகின்றனர்.

பெங்காலான் பாலாக் கடற்கரை

இந்த நகருக்கு அருகில் சுங்கை ஊடாங் எனும் நகரம் இருக்கிறது. 1990-களில் அங்கே ஓர் எண்ணெய் சுத்தி செய்யும் தொழிற்சாலையை நிர்மாணிப்பதற்கு அரசாங்கம் தீர்மானித்தது. அந்தத் தாக்கத்தினால், மஸ்ஜித் தானாவின் வீடு நில உடைமைகளின் விலையும் உயர்வு கண்டது.

மஸ்ஜித் தானாவில் இருந்து 7 கி.மீ. தொலைவில், பிரசித்தி பெற்ற பெங்காலான் பாலாக் கடற்கரை உள்ளது. தஞ்சோங் பிடாரா, கோலா சுங்கை பாரு சிறுநகரங்களுக்கு அருகிலும் கடற்கரைகள் உள்ளன.

காட்சியகம்

மேற்கோள்

மேலும் காண்க

 மஸ்ஜித் தானா 
 அலோர் காஜா மாவட்டம்
 தஞ்சோங் கிலிங் 
 உண்டான் தீவு கலங்கரை விளக்கம்

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
அரியானா சட்டமன்றத் தொகுதிகளின் பட்டியல்

அரியானா சட்டமன்றம் என்பது இந்தியாவில் உள்ள அரியானா மாநிலத்தின் சட்டமன்றமாகும்.

சட்டமன்றம் மாநிலத்தின் தலைநகரான சண்டிகரில் உள்ள செயலகக் கட்டிடத்தில் உள்ளது. முன்னதாக கலைக்கப்படாவிட்டால், சட்டமன்றத்தின் பதவிக்காலம் ஐந்து ஆண்டுகள் ஆகும். தற்போது, ஒற்றை இருக்கைத் தொகுதிகளில் இருந்து நேரடியாகத் தேர்ந்தெடுக்கப்பட்ட 90 உறுப்பினர்களைக் கொண்டுள்ளது.

தொகுதிகளின் பட்டியல் 
2008-ஆம் ஆண்டு சட்டமன்றத் தொகுதிகளை வரையறுத்ததில் இருந்து அரியானா சட்டமன்றத்தின் தொகுதிகளின் பட்டியல் பின்வருமாறு. கடந்த 2008-ஆம் ஆண்டு எல்லை முடிவுப்படி, 17 தொகுதிகள் பட்டியல் சாதியினருக்கு ஒதுக்கப்பட்டன.

மேற்கோள்கள்

வெளியிணைப்புகள்
 Official website of Chief Electoral Officer, Haryana 
 Official website of Election Commission of India

அரியானா தொடர்புடைய பட்டியல்கள்
 
இந்திய மாநிலங்களின் சட்டமன்றத் தொகுதிகளின் பட்டியல்கள்
தெலுக் செம்படாக்

தெலுக் செம்படாக் (மலாய் மொழி: Teluk Cempedak; ஆங்கிலம்: Teluk Cempedak; சீனம்: 直落尖不达) என்பது மலேசியா, பகாங், குவாந்தான் மாவட்டத்தில் உள்ள ஒரு கடற்கரை நகரம். மலேசியாவில் மிகவும் பிரசித்தி பெற்ற கடற்கரை நகரங்களில் இந்த நகரமும் ஒன்றாகும். குவாந்தான் நகரில் இருந்து 5 கி.மீ. தொலைவில் இந்தக் கடற்கரை நகரம் உள்ளது.

அழகுமிகு பனை கடற்கரை என்று அழைக்கப்படும் இந்தக் கடற்கரை தென்சீனக் கடலை எதிர்நோக்கியவாறு அமைந்து உள்ளது. மலேசியர்களால் நன்கு அறியப்பட்ட இடமாகவும் கருதப்படுகிறது. மலேசியாவின் இயறகைச் சுற்றுலா தளங்களில் இதுவும் ஒன்றாகும். பெசேரா Beserah நகரில் இருந்து 5 கி.மீ. தொலைவில் இந்தக் கடற்கரை நகரம் உள்ளது.

பொது

இந்தக் கடற்கரைக்கு சற்ரு அப்பால் செராத்திங் கடற்கரைகள் உள்ளன. பகாங் மாநிலத்தின் பெரும்பாலான கடற்கரைகள் இந்தப் பகுதியில் தான் உள்ளன. அத்துடன் பகாங்கில் புகழ்பெற்ற செண்டோர் கடற்கரை மிக அருகில் உள்ளது.

தெலுக் செம்படாக்கில் உள்ள கடற்கரைகள்; தங்கும் விடுதிகள் மற்றும் ஓய்வு விடுதிகள் போன்றவை பிரபலமான சுற்றுலா இடங்களாகக் கருதப் படுகின்றன. பனை மரங்கள் சூழ்ந்த வெள்ளை கடற்கரையுடன், விருந்தினர் மாளிகைகள், தங்கும் விடுதிகள் மற்றும் சிறு சிறு கடைகளைக் கொண்டது இந்த தெலுக் செம்படாக் கிராமம்.

தீபகற்ப மலேசியாவில் மிகவும் விரும்பப்படும் கடலோர கடற்கரைகளில் தெலுக் செம்படாக் ஒன்றாகும். அருகிலுள்ள தீவுகளான பெர்கெந்தியான் தீவு, லாங் தெங்கா தீவு மற்றும் ரெடாங் தீவு ஆகியவற்றில் சுற்றுலாத் தொழில் தொடங்குவதற்கு முன்பே, தெலுக் செம்படாக் கடற்கரை; சுற்றுலா பயணிகளுக்கு மிகவும் பிடித்த இடங்களில் ஒன்றாக விளங்கியது.

காட்சியகம்

மேற்கோள்

மேலும் காண்க
 ரெடாங் தீவு
 தியோமான் தீவு 
 செராத்திங்
 பெர்கெந்தியான் தீவு
 பத்து ஈத்தாம்

வெளி இணைப்புகள்

மலேசிய நகரங்கள்‎
பகாங் நகரங்கள்
மலேசியக் கடற்கரைகள்
இலக்கியவீதி இனியவன்

இலக்கியவீதி இனியவன் (Ilakkiyaveedhi Iniyavan) (பிறப்பு: லட்சுமிபதி, 20 ஏப்ரல் 1942 - 2 சூலை, 2023 ) என்பவர் ஒரு தமிழக தமிழ் எழுத்தாளர் ஆவார். இலக்கியவீதி என்ற அமைப்பை ஏற்படுத்தி அதன் வழியாக இலக்கியக் கூட்டங்கள், புத்தக வெளியீடுகள் போன்றவற்றை செய்து இளம் படைப்பாளிகளை ஊக்குவித்து வந்தார்.

வாழ்க்கை வரலாறு 
இனியவனின்  செங்கல்பட்டு மாவட்டம், வேடந்தாங்கலை அடுத்த விநாயகநல்லூரில் வீராசாமி பங்கஜமாள் இணையருக்கு மகனாக 20 ஏப்ரல் 1942 அன்று பிறந்தார். பள்ளி இறுதிவரை படித்துள்ளார். ஒன்பதாம் வகுப்பு படித்துக் கொண்டிருந்தபோது ஒரு சிறுவர் இதழ் நடத்திய போட்டிக்கு கதை எழுதி அனுப்பி முதற் பரிசு பெற்றார். அதைத் தொடர்ந்து நிறைய எழுத ஆரம்பித்தார். ஆனந்த விகடனின் முத்தி பல இதழ்களில் இவருடைய கதைகள் வெளிவரத் தொடங்கின. சிறுகதை புதினங்களுக்கான போட்டிகளில் பரிசுகளையும் பெற்றார். தன் இலக்கிய அறிவை வளர்த்துக் கொள்ள பல தமிழ்க் கவிஞர்கள், எழுத்தாளர்களின் நூல்களை படிக்ககத் தொடங்கினார்.

இலக்கியக் கூட்டங்கள், புத்தக வெளியீடுகள் போன்றவற்றை செய்தை நோக்கமாக கொண்டு 1977, சூலை 10 ஆம் நாள் மதுராந்தகத்தில் இலக்கியவீதி என்ற அமைப்பை உருவாக்கினார். இந்த அமைப்பின் குறிக்கோளுரையாக வீடு தோறும் கலையின் விளக்கம்; வீதி தோறும் தமிழின் வெளிச்சம் என்பது இருந்தது. இந்த இலக்கிய அமைப்பின் சார்பில் மாதம் தோறும் இலக்கியச் சந்திப்புகள் நடத்தபட்டன. அதில் எழுத்தாளர்களை அழைத்து, அறிமுகப்படுத்தி கவிதை, கட்டுரை, சிறுகதை, திறனாய்வு, விவாதங்கள் என பலவகையான நிகழ்ச்சிகளை நடத்துயுள்ளார். சிறுகதை போட்டிகள் நடத்தபட்டு அதில் தேர்ந்தெடுக்கபடும் சிறுகதைகள் ஆண்டின் இறுதியில் நூல் வடிவத்திற்கு கொண்டுவரப்பட்டன. இவர் தனி இலக்கிய அமைப்பின் சார்பில் இலக்கியக் கூட்டங்களை மதுராந்தகத்தில் மட்டுமல்லாமல் தமிழ்நாட்டின் பல நகரங்களிலும் நடத்தியுள்ளார். மேலும் தமிழ்நாடு தாண்டி தில்லி, அந்தமான் தீவுகள் என தொடங்கி சிங்கப்பூர், மலேசியா உள்ளிட்ட வெளி நாடுகளிலும் தன் இலக்கிய நிகழ்ச்சிகளை நடத்தியுள்ளார்.

படைப்புகள் 
இவர் 205 க்கும் மேற்பட்ட சிறுகதைகளையும், 17 குறும்புதினங்களையும், 15 புதினங்களையும் எழுதியுள்ளார். வேடந்தாங்கல் என்ற பெயரில் பறவையியல் நூல் ஒன்றையும், இரண்டு பயண இலக்கிய நூல்களையும், உத்திரமேரூர் உலா என்ற பெயரில் செங்கல்பட்டு மாவட்டத்தின் அகநாட்டு வரலாற்று நூல் ஒன்றையும் எழுதியுள்ளார்.

விருதுகள் 
 அமெரிக்க தமிழ்ச் சங்க கூட்டமைப்பின் மாட்சிமை விருது
 வேலூர் கம்பன் கழக விருது
 கண்ணப்பன் அறக்கட்டளையின் இலக்கிய நாயனார் விருது

இறப்பு 
இலக்கியவீதி இனியவன் மூப்பினால் தன் 81வது வயதில் 2, சூலை, 2023 அன்று இறந்தார்.

மேற்கோள்கள் 

தமிழக எழுத்தாளர்கள்
காஞ்சிபுரம் மாவட்ட நபர்கள்
2023 இறப்புகள்
1942 பிறப்புகள்